**UPUTE ZA DOLAZAK DJECE U DV KOŠNICA 11.05.2020.**

**Ove Upute definiraju precizne mjere za preuzimanje djece, boravak djece u DV Košnica te primopredaju djece kod odlaska kući od 11.05.2020., a temeljem Uputa za sprečavanje i suzbijanje epidemije Covid-19 za ustanove ranog i predškolskog odgoja izdane od Hrvatskog zavoda za javno zdravstvo**

* Materijalni preduvjeti koje smo osigurali:
1. BESKONTAKTNI APARAT ZA DEZINFEKCIJU RUKU
2. KADICA S DEZINFICIJENSOM ZA DEZINFEKCIJU NOGU
3. SPREJEVI I DIFUZORI NA BAZI ETERIČNIH ULJA ZA DEZINFEKCIJU PROSTORA (KOJE SMO IMALI I PRIJE)
4. SVAKODNEVNO PRANJE RADNE ODJEĆE ODGOJITELJA, ISKUHAVANJE POSTELJINE ZA DJECU DVA PUTA TJEDNO
5. KUHANJE U VLASTITOM PROSTORU
6. PROZRAČIVANJE PROSTORA UJUTRO 6-7 H, TIJEKOM JUTRA DOK DJECA BORAVE U DVORIŠTU (U ODVOJENIM GRUPAMA)
* Fizički razmak od najmanje 2 metra u zatvorenom prostoru posebno provode djelatnici u odnosu na druge djelatnike, te ćemo navedeni fizički razmak održavati kada je god moguće i između djelatnika i djece, s iznimkom njege djeteta koja se provodi u što kraćem vremenu.
* U istom prostoru u isto vrijeme će boraviti isključivo djeca i odgajatelj iz iste odgojno-obrazovne grupe.
* skupine djece se preporučuju s manjim brojem uvijek iste djece (po mogućnosti do 9 djece u grupi i jedan odgajatelj što ukupno daje po mogućnosti 10 osoba – nakon formiranja skupine djece, 14 dana od početka primjene ovih uputa uključujući neradne dane, ne primaju se nova djeca u skupinu) – **NAJAVLJENO JE 41 DIJETE U VRTIĆU ZA 11.05. TE SE DO 25.05. NEĆE MOĆI UKLJUČITI NOVA DJECA!** UKOLIKO SMATRATE DA ĆETE U NAVEDENOM PERIODU IPAK TREBATI VRTIĆ, PREPORUČAMO DA DIJETE KRENE 11.05. UKOLIKO NIJE NUŽNO DA KRENE TADA, MOŽETE PRIČEKATI 25.05. ILI SLJEDEĆI MOGUĆI TERMIN 08.06. MOGUĆE JE DA ĆE DO 25.05. EPIDEMIOLOŠKA SITUACIJA BITI JOŠ POVOLJNIJA, PA ĆE SE MJERE DODATNO RELAKSIRATI I DA ĆE SE DJECA MOĆI PRIKLJUČIVATI I SVAKI TJEDAN ILI SVAKI DAN, O ČEMU ĆEMO VAS NA VRIJEME OBAVIJESTITI
* za jednu grupu djece brine jedan odgajatelj ujutro, a drugi popodne, bez „preklapanja“
* izbjegava se fizički kontakt (bliski kontakt) djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove,
* svaka odgojno-obrazovna skupina boravi u jednoj odgovarajućoj prostoriji,
* s djecom provodimo što je više moguće vremena na otvorenom,
* krevetići za dnevni odmor djece razmiču se tako da djeca leže na udaljenosti od 2 metra i to svako dijete uvijek na istom mjestu
* Prehrana djece se dostavlja u prostoriju gdje borave djeca (kao što smo radili i prije) na način da osoba koja donosi hranu ostavi hranu na kolicima ispred ulaza u skupinu te odgajatelj unosi hranu u prostoriju u kojoj borave djeca. Hrana će biti unaprijed podijeljena u porcije. **VAŽNO: OD 11.05. POČINJEMO KUHATI U NAŠOJ KUHINJI NA DRUGOM KATU, KAKO BISMO IZBJEGLI DOSTAVU IZ DRUGIH PROSTORA. OPREMANJE KUHINJE JE U TIJEKU! NAMIRNICE ĆEMO NABAVLJATI OD HRVATSKIH OPG-ova.**

Primopredaja djece**:**

1. Roditelji dovode i odvode djecu u vrtić na način da ne ulaze u ustanovu, već dolaze do ulaza u vrijeme koje ćemo sa svakim roditeljem pojedinačno dogovoriti telefonom (razmak od 10 minuta), pri čemu zadržavaju distancu od najmanje 2 metra u odnosno na druge roditelje i djecu. Dijete odgajatelj preuzima ili prepušta roditelju ispred ulaza u ustanovu. Za vrijeme primopredaje, drugu djecu čuvaju druge odrasle osobe koje su na radnom mjestu.
2. IZNIMKA SU JASLICE-KRIJESNICE I PČELICE! Roditelji ovih skupina će moći ući u vrtić poštujući posebne mjere: dezinfekcija ruku ispred vrata pomoću BESKONTAKTNOG DEZINFEKCIJSKOG APARATA te dezinfekcija nogu u KADICI SA DEZINFEKCIJSKIM SREDSTVOM. Ovi roditelji će ući na prvi kat, predati svoje dijete odgojitelju te se bez zadržavanja uputiti prema izlazu. Vrijeme dolaska ćemo također pojedinačno dogovarati telefonom, kako ne bi došlo do gužve ispred ulaza.
3. MOLIMO RODITELJE DA PRIJE ODLASKA IZ KUĆE DJECA TEMELJITO OPERU RUKE, KAKO IH NE BI MORALA DEZINFICIRATI NA ULAZU U VRTIĆ. PO ULASKU U SOBU ODGOJNE SKUPINE, ODGOJITELJ ĆE DJETETU ODMAH OPRATI RUKE U TOPLOJ VODI I SAPUNU.
4. Oprema djece-RUKSAK: roditelj donosi i odnosi u dječji vrtić obilježeni ruksak s opremom isključivo petkom (posljednji radni dan u tjednu) kada dolazi po dijete. ZA DOLAZAK U VRTIĆ 11.05. RUKSAKE S DJEČJOM OPREMOM ZA CIJELI TJEDAN (pelene, maramice, gaćice, čarapice, majice, hlače) RODITELJI TREBAJU DONIJETI U PETAK, 08.05. U PERIODU OD 9-14 SATI. POZVONITE NA VRATA VRTIĆA, NETKO OD ODGOJITELJA ĆE SE SPUSTITI I PREUZETI RUKSAK. Odgajatelj odlaže ruksak u vrtiću, te ruksak stoji nekorišten preko vikenda i počinje se koristiti tek nakon pauze od 48-72 sati. Sljedeća primopredaja ruksaka je u petak, 15.05. pri dolasku po dijete u vrtić (popodne). NIJE NUŽNO KUPOVATI DUPLI RUKSAK! Stvari za drugi tjedan možete donijeti u čistoj vrećici obilježenoj imenom djeteta.
5. Kada je god moguće, u pratnji pojedinog djeteta uvijek je ista osoba ili se izmjenjuju dvije odrasle osobe, po mogućnosti odrasla osoba koja živi u istom kućanstvu
6. Roditelji ne smiju dovoditi niti odvoditi djecu iz ustanova ako imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 a pogotovo ako su u samoizolaciji jer tada ne smiju izlaziti iz kuće.
7. Djeca koja imaju povišenu tjelesnu temperaturu, respiratorne simptome poput kašlja i kratkog daha ili koji su pod rizikom da su mogli biti u kontaktu s osobama pozitivnim na COVID-19 (primjerice u kućanstvu ili u ustanovi) ili su pod sumnjom da bi mogli biti zaražena s COVID-19 ostaju kod kuće te ih roditelji/skrbnici ne smiju dovoditi u ustanove. Činjenice iz prethodne dvije rečenice, kao i činjenicu da se radi o djetetu s oba zaposlena roditelja te ne postoji druga mogućnost zbrinjavanja djece, kao i to da je roditelj upoznat s ovim uputama u cjelini, roditelj potvrđuje pisanom izjavom ravnatelju ustanove prije uključivanja djeteta u ustanovu.

Boravak djece u vrtiću

1. Djeca ne nose zaštitne maske.
2. Roditelji/skrbnici imaju obavezu izmjeriti tjelesnu temperaturu sebi i djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Ako djeca razviju simptome COVID infekcije tijekom boravka u ustanovi, odgajatelji/učitelji odmah obavještavaju roditelje, koji u najkraćem roku moraju doći po dijete.
3. Djeca sa znakovima drugih zaraznih bolesti također ne dolaze u ustanovu. Djecu treba poticati da održavaju distancu (fizičku udaljenost) od druge djece i odraslih, primjereno razvojnoj dobi.
4. Djecu ćemo poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.
5. Djecu ćemo poticati da redovito i pravilno peru ruke prije ulaska u svoju skupinu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo. Za pranje ruku ćemo koristiti tekuću vodu i sapun. Nakon pranja ruku sapunom i vodom, za sušenje ruku neophodno je koristiti papirnate ručnike za jednokratnu upotrebu koje smo koristili i prije, pa tako i nastavljamo.
6. Djecu ćemo poticati da kada kašlju i kišu prekriju usta i nos laktom ili papirnatom maramicom koju poslije bacamo u koš za otpad s poklopcem te peremo ruke.

Održavanje didaktničke opreme

1. U planiranju didaktičke opreme koristit ćemo opremu glatkih, tvrdih površina koje se lako operu deterdžentom i vodom. Privremeno izbacujemo materijale kao što su kinetički pijesak, glina, kukuruz, riža i sl., te sve igračke koje se ne mogu oprati deterdžentom (deterdžent za suđe) i vodom te osušiti na zraku.
2. Prat ćemo i sušiti igračke na kraju svakog radnog dana

**Roditelji koji su najavili dolazak djece 11.05., očekujte Vanjin poziv u ponedjeljak, 4. svibnja radi detaljnog dogovora termina dolaska i odlaska iz vrtića.**

Pratimo upute HZJZ te ćemo vas o svim promjenama i relaksiranju mjera obavijestiti na vrijeme.

I dalje za sva pitanja i nedoumice koristite službeni mail vrtića info@dv-kosnica.hr , mail ravnateljice vanja.medic4@gmail.com te službene telefone (fiksni, mobilni) na web stranici vrtića.